stanford-oval/wikipedia huggingface dataset:
John Young (astronautti)

| John Watts Young |
| --- | --- |

Henkilötiedot
Syntynyt: 24. syyskuuta 1930 San Francisco, Kalifornia
Kuollut: 5. tammikuuta 2018 (87 vuotta) Houston, Texas
Kansalaisuus:  yhdysvaltalainen
Ammatti:  koelentäjä
Ura
Tyyppi:  astronautti
Sotilasarvo:  kapteeni, USN
Aika avaruudessa:  34 pv. 19 h 39 min.
Eläköityminen:  2004
Lennot

:  Gemini 3
 
:  Gemini 10
 
:  Apollo 10
 
:  Apollo 16
 
:  STS-1
 
:  STS-9
 
John Watts Young (24. syyskuuta 1930 San Francisco, Kalifornia – 5. tammikuuta 2018 Houston, Texas) oli eräs Yhdysvaltojen avaruushistorian kokeneimpia astronautteja. Hän vietti urallaan yhteensä 835 tuntia avaruudessa.
John Young syntyi San Franciscossa mutta vietti lapsuutensa Orlandossa Floridassa. Hän kävi Orlandon High Schoolia jonka jälkeen siirtyi opiskelemaan Georgia Institute of Technology yliopistoon. Sieltä valmistuttuaan vuonna 1952 hän palveli laivastossa jossa oli USS Laws (DD-558) hävittäjällä ja otti osaa Korean sotaan. Laivastosta hänet siirrettiin lentokoulutukseen jonka jälkeen hänet siirrettiin Strike Fighter Squadron 103 ilmailuyksikköön jossa oli 4 vuotta. Hän valmistui laivaston testipilottikoulusta vuonna 1959 ja palveli sen jälkeen Naval Air Test Centerissä kolme vuotta.
Young liittyi NASAan vuonna 1962. Hän osallistui 1960-luvulla Gemini 3 ja Gemini 10 -avaruuslentoihin sekä myöhemmin avaruussukkulalentoihin ja oli näin ainoa astronautti joka lensi näillä kaikilla kolmella. Vuoden 1969 Apollo 10 -lennolla hän oli komentomoduulin pilottina. Vuonna 1972 hän johti Apollo 16 -kuulentoa ja sai 21. huhtikuuta 1972 tilaisuuden astua yhdeksäntenä ihmisenä kuun pinnalle.
1980-luvulla Youngin astronauttiura sai jatkoa kahdella avaruussukkulalennolla, vuosina 1981 ja 1983. Hän jäi eläkkeelle Nasasta vuonna 2004, 74 vuoden ikäisenä. Hänen uransa kesti 42 vuotta.
Aiheesta muualla

Wikimedia Commonsissa on kuvia tai muita tiedostoja aiheesta .
Fountain, Nigel: John Young obituary The Guardian.  17.1.2018. Viitattu 13.10.2018 (englanniksi).
Obituary: John Young - the astronaut’s astronaut Flightglobal.com.  19.1.2018. Viitattu 13.10.2018 (englanniksi).
John Young, True Believer Air & Space Magazine.  1.9.2018. Viitattu 13.10.2018 (englanniksi).
Howell, Elizabeth: John Young: The Prolific Astronaut SPACE.com.  8.1.2018. Viitattu 13.10.2018 (englanniksi).
Pearlman, Robert Z.: Astronaut John Young, Who Walked on the Moon and Led 1st Shuttle Mission, Dies at 87 SPACE.com.  6.1.2018. Viitattu 13.10.2018 (englanniksi).
Apollo 16:n kuumoduuli Orion, John Young työskentelee kuuajoneuvo Lunar Roverin parissa.
John Volanthen

Volanthen syyskuussa 2018
John Paul Volanthen (s. kesäkuussa 1971 Brighton) on brittiläinen luolasukeltaja, joka ottaa tehtäväkseen luolapelastuksia eri järjestöjen kautta. Vuonna 2018 hän oli johtavassa roolissa Tham Luangin luolapelastuksessa. Hän luolasukeltaa harrastuksena ja osallistuu pelastuksiin vapaaehtoisena. Hän työskentelee IT-konsulttina Bristolissa.
Käännös suomeksi
Jinan Yaoqiangin kansainvälinen lentoasema

Jinan Yaoqiangin kansainvälinen lentoasema (IATA: TNA, ICAO: ZSJN) on lentoasema Shandongin maakunnan pääkaupunki Jinanissa, Kiinassa. Se sijaitsee Yaoqiangin suurkunnassa Lichengin kaupunkipiirissä Jinanissa. Matka Jinanin keskustaan linnuntietä on noin 30 kilometriä.
Vuonna 2017 se oli Kiinan 25. vilkkain lentoasema noin 14,3 miljoonalla matkustajalla.
Aiheesta muualla

Kuvia tai muita tiedostoja aiheesta Jinan Yaoqiangin kansainvälinen lentoasema Wikimedia Commonsissa
Virallinen lentoaseman verkkosivusto (Arkistoitu – Internet Archive) (kiinaksi)
Je ne sais pas pourquoi

| ”Je Ne Sais Pas Pourquoi” Kylie Minogue |
| --- | --- | --- |

Singlen tiedot
 Albumilta: Kylie
 Äänitetty : 1988 Lontoo, Englanti
 Julkaistu: 17. lokakuuta 1988
 Formaatti: CDS, vinyyli, kasetti
 Tuottaja(t): Stock Aitken Waterman
 Tyylilaji: dancepop
 Kesto: 04.01
 Levy-yhtiö: Mushroom, Geffen
Kylie Minoguen muut singlet
| ”Got to Be Certain” 1988 | ”Je Ne Sais Pas Pourquoi” 1988 | ”Especially for You” 1988 |
"Je ne sais pas pourquoi" (suom. "En tiedä miksi"), nimeltään "I Still Love You (Je Ne Sais Pas Pourquoi)" Australiassa, Uudessa-Seelannissa, Yhdysvalloissa ja Kanadassa, on kappale Kylie Minoguen debyyttialbumilta Kylie (1988). Se julkaistiin singlenä 17. lokakuuta 1988, ja sen kirjoittivat ja tuottivat Stock, Aitken ja Waterman.
Kappaleet

"Je Ne Sais Pas Pourquoi" (Moi Non Plus Mix) – 5:55
"Made In Heaven" (Maid in England Mix) – 6:20
"The Loco-Motion" (Sankie Mix – Long Version) – 6:55
"Je Ne Sais Pas Pourquoi" – 4:01
"Made in Heaven" – 3:24
"Je Ne Sais Pas Pourquoi" (Moi Non Plus mix) – 5:55
"Made in Heaven" (Maid in England mix) – 6:20
"Je Ne Sais Pas Pourquoi" (The Revolutionary Mix) – 7:16
"Made in Heaven" (Maid in England Mix) – 6:20
"Je Ne Sais Pas Pourquoi" (Moi Non Plus Mix) – 5:55
"Je Ne Sais Pas Pourquoi" (The Revolutionary Mix) – 7:16
"Made in Heaven" (Maid in England Mix) – 6:20
Listasijoitukset

| Lista (1988) | Korkein sijoitus |
| --- | --- |
Australia (ARIA Charts): 11
Suomi (Suomen virallinen lista): 1
Ranska (SNEP): 15
Saksa (Media Control Charts): 14
Irlanti (Irish Singles Chart): 2
Uusi-Seelanti (RIANZ): 9
Norja (VG-lista): 10
Sveitsi (Schweizer Hitparade): 24
Britannia (UK Singles Chart): 2
Esitykset konserteissa

Disco in Dream / The Hitman Roadshow
Enjoy Yourself Tour
Rhythm of Love Tour
Showgirl Tour
Aiheesta muualla

Kylie Minoguen virallinen sivusto (englanniksi)
KooKoon SM-liigakausi 2021–2022

Kouvolan KooKoon SM-liigakausi 2021–2022 oli KooKoon järjestyksessään 10. pääsarjakausi. Kausi alkoi 3. syyskuuta 2021 vierasottelulla SaiPaa vastaan. Runkosarja päättyi 22. maaliskuuta 2022 vierastappiolla 3-4 Kärpille. Joukkueen uutena päävalmentajana toimi Olli Salo.
Runkosarja

| Sij>  | Joukkuen • k •  | O | V | JAV | JAH | H | TM | PM | ME | P | P/O | Karsinta |
| --- | --- | --- | --- | --- | --- | --- | --- | --- | --- | --- | --- | --- |
| 6 | Kärpät | 60 | 24 | 7 | 9 | 20 | 171 | 141 | +30 | 95 | 1,58 | Etenee puolivälieriin |

| 7 | HPK | 60 | 24 | 9 | 5 | 22 | 147 | 135 | +12 | 95 | 1,58 | Etenee 1. kierrokselle |
| 8 | KooKoo | 60 | 25 | 5 | 9 | 21 | 148 | 141 | +7 | 94 | 1,57 | Etenee 1. kierrokselle |
| 9 | Pelicans | 60 | 25 | 4 | 10 | 21 | 142 | 142 | 0 | 93 | 1,55 | Etenee 1. kierrokselle |
| 10 | Lukko | 58 | 24 | 5 | 7 | 22 | 169 | 151 | +18 | 89 | 1,53 | Etenee 1. kierrokselle |
Pudotuspelit > 1. kierros

| 0 | 1 | 2 | 3 | 4 | 5 |
| --- | --- | --- | --- | --- | --- |
| 24. maaliskuuta 2022 | Pelicans | 1–2 | KooKoo | Isku Areena |  |
18.30: 
| 18.30 | (0–1, 1–1, 0–0)  | (0–1, 1–1, 0–0)  | (0–1, 1–1, 0–0)  | Yleisömäärä: 2 929  Tuomarit:   Heikkinen   Vikman |  |
| 18.30 |     Björninen (Kangasniemi, Laakso) – 37.43 | Raportti   0–1   0–2   1–2 |   00.43 – Antonen (Ojantakanen, Nikkilä)   32.45 – Ratinen (Seppälä, Strömberg) | Yleisömäärä: 2 929  Tuomarit:   Heikkinen   Vikman |  |
| 18.30 |   | Jäähyt |   | Yleisömäärä: 2 929  Tuomarit:   Heikkinen   Vikman |  |
| 18.30 | 6 x 2 min + 1 x 20 min = 32 min |  | 3 x 2 min = 6 min | Yleisömäärä: 2 929  Tuomarit:   Heikkinen   Vikman |  |
| 18.30 |   | Maalivahdit |   | Yleisömäärä: 2 929  Tuomarit:   Heikkinen   Vikman |  |
| 18.30 | Bartošák 7+9+4=20 |  | 6+5+6=17 Malík | Yleisömäärä: 2 929  Tuomarit:   Heikkinen   Vikman |  |
18.30: 
18.30: 






| 0 | 1 | 2 | 3 | 4 | 5 |
| --- | --- | --- | --- | --- | --- |
| 25. maaliskuuta 2022 | KooKoo | 2–3 | Pelicans | Lumon Areena |  |
18.30: 
| 18.30 | (0–3, 2–0, 0–0)  | (0–3, 2–0, 0–0)  | (0–3, 2–0, 0–0)  | Yleisömäärä: 4 121  Tuomarit:   Brander   Fonselius |  |
| 18.30 |      Meskanen (Strömberg, Ratinen) – 33.37   Ratinen (Manninen, Strömberg) – 39.52 | Raportti   0–1   0–2   0–3   1–3   2–3 |   07.54 – Kangasniemi (Kivenmäki, Hämäläinen)   08.21 – Smejkal rl   13.36 – Kangasniemi (Smejkal, Jašek) | Yleisömäärä: 4 121  Tuomarit:   Brander   Fonselius |  |
| 18.30 |   | Jäähyt |   | Yleisömäärä: 4 121  Tuomarit:   Brander   Fonselius |  |
| 18.30 | 4 x 2 min = 8 min |  | 3 x 2 min = 6 min | Yleisömäärä: 4 121  Tuomarit:   Brander   Fonselius |  |
| 18.30 |   | Maalivahdit |   | Yleisömäärä: 4 121  Tuomarit:   Brander   Fonselius |  |
| 18.30 | Malík  8+3+6=17   (pois: 57.59 – 60.00) |  | 6+11+6=23 Bartošák | Yleisömäärä: 4 121  Tuomarit:   Brander   Fonselius |  |
18.30: 
18.30: 






| 0 | 1 | 2 | 3 | 4 | 5 |
| --- | --- | --- | --- | --- | --- |
| 25. maaliskuuta 2022 | KooKoo | 1–0 | Pelicans | Lumon Areena |  |
21.05: 
| 21.05 | (0–0, 1–0)  | (0–0, 1–0)  | (0–0, 1–0)  | Yleisömäärä: 4 121  Tuomarit:   Brander   Fonselius |  |
| 21.05 |   Koblížek (Ratinen, Meskanen) – 35.01 | Raportti   1–0 |  | Yleisömäärä: 4 121  Tuomarit:   Brander   Fonselius |  |
| 21.05 |   | Jäähyt |   | Yleisömäärä: 4 121  Tuomarit:   Brander   Fonselius |  |
| 21.05 | 0 min |  | 0 min | Yleisömäärä: 4 121  Tuomarit:   Brander   Fonselius |  |
| 21.05 |   | Maalivahdit |   | Yleisömäärä: 4 121  Tuomarit:   Brander   Fonselius |  |
| 21.05 | Malík 7+3=10 |  | 4+8=12 Bartošák | Yleisömäärä: 4 121  Tuomarit:   Brander   Fonselius |  |
21.05: 
21.05: 






KooKoo eteni puolivälieriin voitoin 2–1.
Pudotuspelit > Pronssiottelu

| 0 | 1 | 2 | 3 | 4 | 5 |
| --- | --- | --- | --- | --- | --- |
| 24. huhtikuuta 2022 | Ilves | 3–2 | KooKoo | Nokia Arena |  |
17.00: 
| 17.00 | (2–0, 1–2, 0–0)  | (2–0, 1–2, 0–0)  | (2–0, 1–2, 0–0)  | Yleisömäärä: 11 606  Tuomarit:   Boman   Brännare |  |
| 17.00 |   Sebők (Lancaster, Päkkilä) – 10.18   Lancaster (Oden, Haapala) – 17.24   Suomi (Johansson, Kontiola) – 32.05 |   1–0   2–0   3–0   3–1   3–2 |      37.31 – Rautiainen (Strömberg, Antonen) yv   38.25 – Strömberg (Koblížek, Tuomola) | Yleisömäärä: 11 606  Tuomarit:   Boman   Brännare |  |
| 17.00 |   | Jäähyt |   | Yleisömäärä: 11 606  Tuomarit:   Boman   Brännare |  |
| 17.00 | 1 x 2 min = 2 min |  | 6 x 2 min = 12 min | Yleisömäärä: 11 606  Tuomarit:   Boman   Brännare |  |
| 17.00 |   | Maalivahdit |   | Yleisömäärä: 11 606  Tuomarit:   Boman   Brännare |  |
| 17.00 | Žerenko 7+3+10=20 |  | 11+12+11=34 Malík   (pois: 57.45 – 59.10 ja 59.34 – 60.00) | Yleisömäärä: 11 606  Tuomarit:   Boman   Brännare |  |
17.00: 
17.00: 






Ilves voitti pronssia.
Kuolemanrangaistus Iranissa

Kuolemanrangaistus on oikeudellinen rangaistus Iranissa. Kuolemanrangaistuksella rangaistavia rikoksia ovat mm. murha, raiskaus, lapsen seksuaalinen hyväksikäyttö, sodomia, huumekauppa, aseellinen ryöstö, sieppaus, terrorismi, murto, pedofilia, homoseksuaalisuus, insesti, haureus, prostituutio, tuhopoltto, aviorikos, rienaus, kiristys, salakuljetus, pornografian tuottaminen ja julkaiseminen sekä tietyt sotarikokset (esim. vihollisen avustaminen).
Iran toteutti vuonna 2015 vähintään 977 teloitusta, vuonna 2016 vähintään 567 teloitusta ja vähintään 507 teloitusta vuonna 2017. Vuonna 2023 ihmisoikeusjärjestöt raportoivat teloitusten määrän nousseen kuuteensataan.
Iranin uskotaan toteuttavan eniten teloituksia asukasta kohti. Iran kuitenkin väittää, että ihmisoikeusryhmien ilmoittavat luvut ovat liioiteltuja ja että teloitukset toteutetaan vasta pitkän oikeudellisen prosessin jälkeen. Iranin virkamiehet mainitsevat, että he taistelevat laajamittaista huumausaineita koskevaa sotaa vastaan itärajoillaan, ja huumeiden jälleenmyyjien lisääntyminen aiheuttaa teloitusten lisääntymistä.
Iran on kerännyt länsimaisen median huomion ja kritiikin alaikäisten teloitusten väitetystä suorittamisesta huolimatta siitä, että Iran on allekirjoittanut lapsen oikeuksia koskevan yleissopimuksen, joka kieltää kuolemantuomion toteuttamisen alle 18-vuotiaana tehdyistä rikoksista.
Menetelmät > Hirttäminen

Hirttäminen on yleinen tapa toteuttaa kuolemanrangaistukset 2000-luvulta lähtien Iranissa, tavallisesti vankiloissa.
Muissa maissa, joissa käytetään hirttämistä (kuten Japanissa ja Malesiassa), hirsipuilla on monimutkainen rakenne, ja niiden tarkoituksena on pudottaa tuomittu ja murtaa kaula. Iranissa hirsipuut taas ovat hyvin yksinkertaisia ja edullisia. Ne koostuvat vain rungosta ja sen ulokkeesta, ja jotkut ulokkeet voivat pitää jopa seitsemää ihmistä kerrallaan. Julkiset teloitukset suoritetaan yleensä liikkuvalla nosturilla, jolloin uhri on ripustettu nosturista. Kuolema johtuu kuristuksesta, ja se kestää yleensä 10–20 minuuttia. Useimmissa tapauksissa tuomittu kuitenkin menettää tajuntansa nopeasti. Kuuluisia hirtettyjä Iranissa ovat Sheikh Fazlollah Nouri vuonna 1908 ja sarjamurhaaja Mohammed Bijeh, joka murhasi 17 poikaa vuonna 2005. Vuonna 2010 Shahla Jahed hirtettiin Teheranissa iranilaisen jalkapalloilija Nasser Mohammadkhanin vaimon murhan vuoksi. 16-vuotias teini-ikäinen tyttö, Atefah Sahaaleh, tuomittiin kuolemaan, ja hänet tapettiin kaksi viikkoa myöhemmin julkisella aukiolla aviorikoksesta ja "siveyttä vastaan tehdyistä rikoksista" vuonna 2006.
Menetelmät > Ampuminen

Ampuminen on laillinen, mutta harvoin käytetty menetelmä Iranissa.
Vuoden 1979 islamilaisen vallankumouksen jälkeisinä vuosina tuhansia ihmisiä tuomittiin ammuttavaksi poliittisista rikoksista, huumekaupasta ja islamilaisuutta vastaan tehdyistä rikoksista. Vuoteen 1980 mennessä oli ammuttu yli 700 ihmistä. Jotkut näistä ihmisistä olivat myös hallinnon vastustajia.
Menetelmät > Kivitys

Kivityksessä tuomitut henkilöt sijoitetaan kuoppaan, ja heitä kivitetään niin kauan, kunnes he pakenevat kivittämistä, ovat työkyvyttömiä tai ovat kuolleet. Khomeinin vuonna 1981 antama määräys esti kivittämisen laillisena rangaistuksena. Vuonna 2012 se poistettiin virallisesti ja korvattiin määrittelemättömällä kuolemanrangaistuksella. Teoriassa sitä voitaisiin edelleen käyttää rangaistuksena, sillä rikoslaki antaa tuomareille mahdollisuuden määrätä rangaistuksia "voimassa olevien islamilaisten lähteiden" ja šaria-rangaistusten mukaisesti, vaikka se on epätodennäköistä. Se vaatisi suurta todistustaakkaa, mukaan lukien ainakin neljä todistajaa.
Menetelmät > Pudottaminen korkealta

Iran on saattanut käyttää tätä muotoa homoseksuaalisuuden rankaisemiseksi. Amnesty Internationalin mukaan vuonna 2008 Tayyeb Karimi ja Yazdan tuomittiin sieppauksesta, raiskauksesta ja varkaudesta ja tuomittiin kuolemaan Shirazissa toukokuussa 2007. Heidät heitettiin alas kalliolta tai korkeasta paikasta. Tuomari määräsi, että heidät tuomittaisiin kyseisillä tavoilla.
Tyypillinen toteutus > Vankilassa

Vaikka lain mukaan kaikki teloitukset on tehtävä julkisessa paikassa, paikkaa ei ole määritelty. Useimmissa tapauksissa teloitukset tapahtuvat sen maakunnan vankilassa, jossa rikos tapahtui. Tämä tapahtuu usein todistajien (perheen, syyttäjien, muiden vankien) edessä.
Teheranin rikolliset hirtetään Evinin vankilassa (ja joissakin tapauksissa Ghezel Hesarin vankilassa). Mašhadissa teloitukset suoritetaan taas Vakilabadin vankilassa.
Vangille ilmoitetaan 1–2 päivää ennen teloitusta täytäntöönpanopäivä ja siirretään eristyksiin. Murhaa koskevissa tapauksissa (ja usein raiskaustapauksissa) sekä uhrin että vangin perheen on oltava paikalla lain mukaan. Yleensä tuomittu voi nähdä sukulaisiaan ennen toteutusta. Myös vangin asianajaja voi osallistua toimeenpanoon.
Kuolemanrangaistukset suoritetaan neljältä aamulla, juuri ennen salat-rukousta.
Tyypillinen toteutus > Julkisesti

Iranin julkiset teloitukset ovat harvinaisempia, mutta niitä toteutetaan joskus, jos henkilö on syyllistynyt joukkomurhaan, aseelliseen ryöstöön tai massiiviseen huumekauppaan. Julkisia teloituksia rajoitettiin suurimmaksi osaksi 1920- ja 1950-luvuilla, mutta niistä tuli yleisiä islamilaisen vallankumouksen jälkeen.
Maijid ja Hossein Kavousifar hirtettiin 2. elokuuta 2007 Teheranin keskustassa. Heitä syytettiin murhasta sekä kahden viattoman sivullisen ampumisesta pankkiryöstön aikana. Majid kuitenkin epäonnistui rikoksessaan ja nauroi kameroihin ennen kuin hänet hirtettiin.
Tyypillinen toteutus > Muita esimerkkejä

Ali Asghar Borujerdi teloitettiin 33 nuoren aikuisen raiskaamisen ja tappamisen takia.
Mohammed Bijeh teloitettiin 16 nuoren pojan ja 2 aikuisen tappamisesta.
Amirhossein Pourjafar teloitettiin 7-vuotiaan tytön raiskauksesta, murhasta ja ruumiin silpomisesta.
Julkinen täytäntöönpano raiskauksesta tuomitusta henkilöstä, Qarchakissa, 26. lokakuuta 2011.
Koronaariangioplastia

Pallolaajennus
Koronaariangioplastia eli sepelvaltimoiden pallolaajennus (PTCA engl. percutaneous transluminal coronary angioplasty) tai (PCI engl. percutaneous coronary intervention) eli angioplastia eli pallolaajennus on toimenpide, jonka tarkoitus on sepelvaltimosuonessa olevan tukkeuman avaaminen, jolloin verenvirtaus sepelvaltimossa paranee. Tukkeumat ovat usein plakki- ja/tai hyytymäkertymiä, jotka muodostuvat sepelvaltimoon ajan saatossa. Oireiden vakavuus riippuu tukkeutuneen suonen ja tukkeuman koosta. Oireet voivat kehittyä joko akuutisti tai ajan saatossa.
Ohitusleikkaukseen verrattuna pallolaajennus on potilaalle yleensä varsin kivuton, nopea ja vähemmän rasittava toimenpide.
ST-nousuinfarkti eli STEMI

ST-nousuinfarkti on henkeä uhkaava tilanne. ST-nousuinfarktissa sepelvaltimo tukkeutuu kokonaan. Tämän vuoksi sepelvaltimon ruokkima alue sydämessä kärsii hapenpuutteesta. ST-nousuinfarktipotilaan ensisijainen hoito on välitön pallolaajennus (primaari PCI), mikäli se on tehtävissä alle 120 minuutissa ensimmäisestä hoitokontaktista. Muussa tapauksessa hoitomuotona voidaan käyttää liuotushoitoa.
ST-laskuinfarkti eli NON-STEMI

Epästabiilissa angina pectoriksessa ja sydäninfarktissa ilman ST-nousuja on yleensä kyse runsaasti verihiutaleita sisältävästä "vaaleasta" hyytymästä eli trombista. Yleensä se ei tuki suonta kokonaan, mutta lähettää mikroemboluksia eli pieniä hyytymähiukkaisia sepelvaltimon tyviosiin. Tämä johtaa sydämen verenkierrolliseen häiriöön ja sydänlihassolujen hapenpuutteeseen. Seurauksena on usein pieniä infarkteja sepelvaltimon suonittamalla alueella. ST-laskuinfarktipotilaiden ensisijainen hoito on lääkehoito sekä invasiiviset syyn selvittelyt eli sepelvaltimoiden varjoainekuvaus. Varjoainekuvaus eli angiografia varmistaa sepelvaltimotaudin diagnoosin ja vaikeusasteen. Tarvittaessa tehdään pallolaajennus. Vaihtoehtoisesti voidaan harkita muita menetelmiä verenkierron parantamiseksi.
Rescue-PCI eli pelastepallolaajennus

Rescue-PCI:llä tarkoitetaan pallolaajennustoimenpidettä, joka tehdään liuotushoidon jälkeen, kun liuotushoidosta ei ole ollut apua.
Pallolaajennus Suomessa

Pallolaajennuksia tehtiin Suomessa vuonna 2005 hieman yli 7 000 sydänpotilaalle vuodessa, kun ohitusleikkausten määrä on samaan aikaan supistunut alle 4 000:een. Vuonna 1995 ohitusleikkauksia tehtiin 3487, pallolaajennuksia 1804. Toimenpide on suhteellisen kallis, sillä siinä tarvitaan erikoislaitteistoja ja -materiaaleja ja hyvää ammattitaitoa vaativaa kardiologin erikoisosaamista sekä monta avustavaa henkilöä.
Historia

Sepelvaltimon pallolaajennus kuvattiin kirjallisuudessa ensimmäisen kerran 1964.
Toimenpiteen suoritus

Seuraavassa on kuvailtu toimenpidettä sellaisena kuin se tapahtuu HYKSissä.
Toimenpide tehdään joskus rannevaltimon kautta mutta yleensä reisivaltimosta alkaen. Nivustaipeeseen pistetään paikallispuudutus, ja reisivaltimon seinämään painettavasta reiästä ujutetaan melko suuri letku aina sydämen aorttaan saakka. Verisuonistossa ei ole tuntoaistia, joten potilas ei havaitse letkun etenemistä. Toimenpiteen jälkeen tämä isossa valtimossa oleva reikä voidaan tulpata erityisellä kollageenitulpalla. Letkun sisällä on toinen pienempi letku, varjoainekatetri, ja toimenpidettä suorittava kardiologi seuraa sen etenemistä röntgenlaitteistolla, johon kuuluu kaksi erillistä näyttölaitetta. Lyijypeite suojaa potilaan alapäätä liialliselta röntgensäteilyltä. Kahden monitorin ja röntgenlaitteen samanaikaisen käytön ansiosta kohdetta voidaan havainnoida kahdesta eri kuvakulmasta. Myös potilaalla on tilaisuus nähdä tapahtumien kulku.
Kun varjoainekatetri on saatu koukatuksi aortasta alkavan sepelvaltimon sisään, ruiskutetaan sisempää letkua pitkin  sydämen omaan verenkiertoon jodipitoista varjoainetta. Röntgenmonitorissa mustana näkyvä varjoaine kuvantaa sydämen verisuoniston näkyväksi. Varjoainetta laitetaan pieninä annoksina useita kertoja, koska se häviää näkyvistä sykkeen tahdissa. Ahtaumakohdat, joissa virtaus kuroutuu, näkyvät varsinkin sepelsuoniston alkupäässä erittäin selvästi. Kun ahtauma tai ahtaumat on paikallistettu, vaihdetaan varjoaineletkun tilalle pallolaajennuskatetri. Se on suurta painetta kestävää ohutta letkua, jonka sydämeen vietävässä päässä on pitkulainen pallo, joka muistuttaa muodoltaan makkarapötköä. Jos laajennuskohtaan asennetaan myös pieni teräsverkkolieriö (stentti) pitämään suonta auki pysyvästi, se on asennettuna jo valmiiksi laajentamista varten pallokatetrin päähän. Kytkemällä letkuun kova paine saadaan aikaan hieman ohutseinämäisemmän pallopään laajeneminen ahtauman kohdalla halutun kokoiseksi. Materiaalien kehittyessä on alettu yhä useammin asentaa ahtaumakohtaan mainittu pallolla laajennettava stentti. Tyypillinen stentti voi olla esimerkiksi koboltti-nikkeliteräksestä valmistettu pieni teräsverkkolieriö, jonka pituus saattaa olla tuumankin verran ja halkaisija laajennettuna pari–kolme millimetriä eli saman verran kuin sepelvaltimon sisähalkaisija.
Stenttien materiaalina voi olla myös tantaali, titaani ja erilaiset ruostumattomat terässeokset. Niissä voidaan myös käyttää erilaisia pinnoitteita, kuten teflonia.
Toimenpide kestää selvästi alle tunnin. Koko toimenpiteen aikana monitorilla näkyvät tapahtumat tallennetaan myös videolevylle.
Toimenpiteen jälkeen on jonkin aikaa varottava, ettei valtimon pistokohta ala vuotaa verta. Alttiutta vuotoon lisää se, että potilaalla on jo sitä ennen aloitettu verenohennuslääkitys. Tavallisesti vuoto kuitenkin tyrehtyy melko hyvin, kun pistokohtaa painetaan voimakkaasti kyllin kauan.
Uusimmat tekniikat

Tiukasti kalkkeutuneiden ahtaumien poraaminen auki on jo  myös nykyään mahdollista. Kutakuinkin samoin menetelmin pallokatetrin sijasta ujutetaan ahtaumakohtaan taipuisa timanttiporapää, rotablaattori. Poran kierrosnopeus  on varsin suuri, 140 000 kierrosta minuutissa, jotta irtoava aines saadaan kyllin hienojakoiseksi, niin ettei se vuorostaan tukkeuta hiussuonia. Tukosten avaaminen lasersäteellä on jo myös käytössä eräissä maissa.
John Molinari

John Molinari (1912 San Francisco – 1989 San Francisco) oli yhdysvaltalainen pianoharmonikkavirtuoosi, jota pidetään eräänä alan suurista nimistä erityisesti taituruutensa ja tulkintakykynsä vuoksi.
Tausta ja koulutus

John oli italialaisperäisen siirtolaisperheen ainut poika. Jo nelivuotiaana hän sai vanhemmiltaan pienen harmonikan, jossa oli kaksi bassoääntä. Kahdentoista ikäisenä hän esiintyi jo häissä ja tanssisoittajana. Teini-iässä hän oli mukana vaudeville-näytöksissä ympäri Kalifornian. Hän opiskeli pianonsoittoa ja musiikin teoriaa Adolph Finkin johdolla, joka oli puolestaan ollut Antonín Dvořákin oppilas.